《天竺僧金总持》
宋代·李复

金轮风火转无涯，震旦观光渡海沙。八万言诠归贝叶，三千世界聚莲花。

有缘禽鸟来波第，随喜天人尽木叉。今古少林风月在，闭门常御白牛车。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。